cyanic-selkie/wikianc huggingface dataset:
ელმინა
ისტორია
ციხესიმაგრე აიგო პორტუგალიელთა მიერ 1482 წელს. მშენებლობას ხელმძღვანელობდა დიოგუ დე აზამბუჟას ხელმძღვანელობით. სავარაუდოდ, ეს არის აფრიკის ტერიტორიაზე, სამხრეთ საჰარაში ევროპელთა მიერ აგებული უძველესი ციხესიმაგრე.
ელმინა გახდა პორტუგალიელთა პირველი სავაჭრო პორტი გვინეის ყურეში. ის იყო, აგრეთვე, პორტუგალიელთა კოლონიური იმპერიის მნიშვნელოვანი პორტი და მონათვაჭრობის ცენტრი.
1637 ციხესიმაგრე აიღეს ჰოლანდიელებმა და 1871 წლამდე რჩებოდა მათ ხელში. ამის შემდეგ ციხესიმაგრე გადავიდა ბრიტანელთა ხელში სახელმწიფო განას დამოუკიდებლობის აღიარებამდე 1957 წ.
1979 წელს განას სანაპიროს 11 ციხესიმაგრესთან ერთად იუნესკოს მიერ ელმინა შეტანილ იქნა მსოფლიო მემკვიდრეობის ძეგლთა სიაში.
რესურსები ინტერნეტში
კატეგორია:განის ისტორია კატეგორია:შენობა-ნაგებობები კატეგორია:ციხესიმაგრეები კატეგორია:აფრიკა
თეიმურაზ გოჩიტაშვილი
თეიმურაზ შალვას ძე გოჩიტაშვილი (დ. 30 სექტემბერი, 1946, სოფ. ბოდბე, ახლანდ. სიღნაღის მუნიციპალიტეტი) — ქართველი გეოლოგი, მეცნიერი სამთო მექანიკის, ენერგეტიკული რესურსებისა და მილსადენი ტრანსპორტის დარგში. ტექნიკურ მეცნიერებათა დოქტორი (1988), პროფესორი (1989), საქართველოს საინჟინრო აკადემიის ნამდვილი წევრი (1999), მინერალური რესურსების საერთაშორისო აკადემიის წევრი (1997).
დაამთავრა საქართველოს პოლიტექნიკური ინსტიტუტის სამთო გეოლოგიური ფაკულეტეტი (1969) და ოქსფორდის ნავთობისა და ენერგეტიკული კვლევების კოლეჯი (1997). 1969-2006 მუშაობდა საქართველოს მეცნიერებათა აკადემიის გ. წულუკიძის სახელობის სამთო მექანიკის ინსტიტუტში (1989 წლიდან — მთავარი მეცნიერ თანამშრომელი). 1979-2006 წლებში ლექციებს კითხულობდა საქართველოს პოლიტექნიკური ინსტიტუტში, შემდეგ — საქართველოს ტექნიკურ უნივერსიტეტში. 1992 წლიდან ხელმძღვანელობდა სამთო სატრანსპორტო სისტემების ჯგუფს. 1994 წლიდან იყო რამდენიმე საერთაშ. პროგრამის ექსპერტი სამთო მრეწველობასა და ენერგეტიკაში, 1996–2000 წლებში იყო საქართველოს პარლამენტის დარგობრივი ეკონომიკის კომიტეტის წამყვანი სპეციალისტი. 2001-2002 წლებში სს „თბილგაზის“ სამეთვალყურეო საბჭოს თავმჯდომარე. 2007-2013 წლებში მუშაობდა საქართველოს ნავთობისა და გაზის კორპორაციაში სხვადასხვა თანამდებობაზე. 2013 წლიდან ამავე კორპორაციის სამეთვალყურეო საბჭოს თავმჯდომარეა. გოჩიტაშვილის ძირითადი სამეცნიერო შრომები ეხება მაგისტრალური მილსადენი სისტემების საიმედოობისა და მოწყობილობათა ჰიდროაბრაზიული ცვეთის, სათბობი რესურსების ტრანსპორტირებისა და გამოყენების საკითხებს.
რესურსები ინტერნეტში
კატეგორია:დაბადებული 30 სექტემბერი კატეგორია:დაბადებული 1946 კატეგორია:სიღნაღის მუნიციპალიტეტში დაბადებულები კატეგორია:ქართველი ენერგეტიკოსები კატეგორია:ქართველი გეოლოგები
გოძიაშვილი
საკუთარი სახელი გოძიაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
გუდეთი
გუდეთი — ნასოფლარი დღევანდელი ხაშურის მუნიციპალიტეტის ტერიტორიაზე. მდებარეობდა ლიხის ქედის სამხრეთ კალთაზე. მისი ზუსტი ლოკალიზაცია ან გაიგივება რომელიმე დასახლებულ პუნქტთან, ჯერჯერობით არ ხერხდება.
ვახუშტი ბატონიშვილს გუდეთი მის მიერ შედგენილ რუკაზე დატანილი აქვს სოფლების ტეზრისა და ბეღლეთს შორის.
გუდეთი სააბაშიოში შედიოდა და ქვიშხეთელ აბაშიძეებს ეკუთვნოდა. იგივე სოფელი გვხვდება იოანე ბატონიშვილთანაც, თუმცა, ამ დროს აქ მოსახლეობა არ ჩანს. ამრიგად, XVIII საუკუნის 90-იან წლებში, როცა იოანე ბატონიშვილმა აღწერა ქართლ-კახეთის სოფლები, გუდეთი არსებობდა ნასოფლარის სახით. სავარაუდოდ, სოფელი მოიშალა ლეკიანობის შედეგად. XIX საუკუნეში ასეთი სახელწოდების სოფელი აღარ გვხვდება, ან შეიძლება, ვივარაუდოთ, რომ იგი დღეს რომელიმე სოფლის (ტეზერი, სავანისუბანი, რუსაანთუბანი, ბეღლეთი და სხვა) უბანს წარმოადგენს.
ლიტერატურა
კატეგორია:ხაშურის მუნიციპალიტეტის ნასოფლარები
შთაბეჭდილება, მზის ამოსვლა
შთაბეჭდილება, მზის ამოსვლა — იმპრესიონისტი მხატვრის, კლოდ მონეს ნახატი, მხატვრობის ისტორიის ყველაზე პოპულარული მიმდნინარეობის ეპოქალური ტილო. შეიქმნა 1872 წელს.
ეს ტილო ზუსტად აღწერს ეფემერულ შთაბეჭდილებას, რომელიც გათენებისას ერთი საათი თუ გრძელდება, როცა ბინდი იფანტება ღრუბლებში და როცა ანძებიც წყლის ფერია. თუმცაღა ეს არ არის ატმოსფერული მოვლენის აღწერა, რომელსაც ბოდლერი ეთაყვანებოდა ბუდენის ნახატებზე. მხატვარი ემოციას გადმოგვცემს უფრო მინიშნებით, ვიდრე გამომსახველობით. აქ კარგად ჩანს ჩინელი და იაპონელი მხატვრების გავლენა, რომელთა ნამუშევრებმაც აღაფრთოვანა მონე ინგლისსა და ნიდერლანდებში ყოფნისას. ძენის პერიოდის ნახატებმა ასევე დიდი ზეგავლენა იქონია მის მხატვრობაზე. მხატვარი საშუალებას აძლევს მნახველს, გონებით მიხვდეს ნახატის ჩანაფიქრს. ამგვარად მხატვრობა, როგორც პიერ დე ამბობს, არის „სპექტაკლი, რომელიც იბადება თქვენ თვალწინ განუსაზღვრელი სიქორფიტა და ფრთხილად შემოპარული ფერებით. ეს სურპრიზია. თქვენ თვალწინ იშლება შთაბეჭდილება, დიახ, მზის ამოსვლის შთაბეჭდილება“.
სტილი
შთაბეჭდილების ნისლიანი სცენა, მზის ამოსვლა წარმოადგენს ტრადიციული, კლასიკური სახის იმპრესიონისტულ პეიზაჟს, იდეალისტური სილამაზის აღწერას. პოლ სმიტი ფიქრობდა, რომ მონეს ამ სტილით უნდოდა გამოეხატა „სხვა დამოუკიდებელი, ბურჟუაზიული წარმოდგენები არტისტული ხარისხის შესახებ, რომელიც სხვა იდეოლოოგიის მატარებელი იყო“. ფუნჯის თავისუფალი მონასმები ჩვენს წარმოსახვას მეტ გასაქანს აძლევს. ინდუსტრიალიზაციის დაბადების პერიოდში, საფრანგეთში ეს სტილი მოწინავედ და დახვეწილად მიიჩნეოდა.
მეთევზეები
ამ ტილოზე ადამიანის არსებობა მხოლოდ მსუბუქადაა ნაგულისმები. მონე სქემატურად, მხოლოდ ფუნჯის რამდენიმე მონასმით წარმოგვიდგენს მეთევზეებს, რომლებიც ნავში სხედან. მესჭე ნიჩბით ხელში შედარებით დეტალურადაა გამოსახული.
წყალზე არეკლილი მზის სხივები
წყალი თითქოს მზის სხივებით არის გაჟღენთილი. აქ ყვითელი და ნარინჯისფერი ჭარბობს. მზის სხივების ანარეკლი წყალზე, რომელიც ვიწრო ზოლშია მოქცეული, ჰორიზანტალური ნარინჯისფერი ხაზებითაა შესრულებული და განფენილი სივრცეში, რათა უფრო მიუახლოვდეს დამთვარიელებელს.
მზე
მონე, ტერნერიდა და უისტლერის ზეგავლენით, მზეს ნახატის მთავარ მოქმედ პირად აქცევს. ინტენსიურ ქრომატულობას პრიმიტიული ყვთელი და ნარინჯისფერი ემატება. ფერის გარდა, მხატვარი ქმნის მოცულობას, რაც საშუალებას აძლევს მზის სფეროს, წყლიდან ამოიწიოს. ბურუსი, რომლითაც გაჟღენთილია სურათი, სხივებს ამ მშვენიერი სფეროს გაცოცხლებაში უშლის ხელს.
ნავები
ნახატის ცენტრში მოთავსებული ნავი სურათის ერთადერთი ელემენტია, რომელიც ნისლში არ არის გახვეული, ის პერსპექტივის გადმოსაცემადაა გამოყენებული სვა ორ ნავთან ერთად, რომლებიც უკან ჩანს. მათი ანსამბლი ქმნის დიაგონალს, რაც სურათს სიღრმის განცდას ანიჭებს.
ნისლი
მონე მთლიანად ნისლში ახვევს ტილოს, რომელიც ძირითადად ნაცრისფრის მინარევია იასამნისფერთან. ის ფართო და ერთმანეთისგან დაშორებულ მონასმებს აკეთებს. მისთვის უფრო მნიშვნელოვანია ნისლის დახასიათება, ვიდრე მისი რეალისტური წარმოსახვა. ტილოს ზოგიერთ ადგილას თეთრი ფონი მოჩანს, რაც სურათს ბრწყინვალებას ანიჭებს.
სქოლიო
კატეგორია:კლოდ მონეს ნახატები კატეგორია:1872 წლის ნახატები კატეგორია:ნახატები ანბანის მიხედვით
პატარა ალაგიოლი
პატარა ალაგიოლი (Kiçik Alagöl) — ტბა აზერბაიჯანში, ყარაბაღის ვულკანურ მთიანეთზე. მდებარეობს ზღვის დონიდან 2739 მ სიმაღლეზე. ზედაპირის ფართობი 1,2 კმ², მაქსიმალური სიღრმე 4 მ. გარშემორტყმულია ალპური მდელოთი. გაწოლილია დიდი ალაგიოლის სამხრეთ-აღმოსავლეთით. ზაფხულში წყლის ტემპერატურა არ აჭარბებს 14-16°С-ს. ოქტომბრის ბოლოდან მაისის დასაწყისამდე ტბა ყინულითააა დაფარული. იყენებენ სარწყავად.
სქოლიო
კატეგორია:აზერბაიჯანის ტბები
ელისაბედ ოლსენი
შემდგომ გადაიღეს ფილმებში: „ჩუმი სახლი“ (2011), „ჰუმანიტარული მეცნიერებები“ (2012), „ოლდბოი“ (2013), „გოძილა“ (2014), „მე ვიხილე სინათლე“ (2015), „ინგრიდი მიდის დასავლეთში“ (2017), „მკვლელობა ვინდრივერდში“ (2017). 2018-2019 წლებში იგი ასევე გადაიღეს სატელევიზიო დრამატულ სერიალ „ვწუხვარ თქვენი დანაკარგის გამო“-ში, სადაც იგი ასევე მუშაობდა როგორც აღმასრულებელი პროდიუსერი.
მან სკარლეტ ვიტჩის როლი რამდენიმე ფილმში მოირგო, მათ შორის: „Avengers: Age of Ultron“ (2015), „კაპიტანი ამერიკა: სამოქალაქო ომი“ (2016), „შურისმაძიებლები: უსასრულო ომი“ (2018), „შურისმაძიებლები:დასასრული“ (2019). სწორედ ამ ფილმებში ნათამაშები როლით მოიპოვა ოლსენმა საერთაშორისო აღიარება.
ადრინდელი ცხოვრება
ელისაბედ ოლსენი 1989 წლის 16 თებერვალს კალიფორნიაში დაიბადა. არის ჯერნიტის „ჯერნი“-ს და დევიდ „დეივ“-ის ქალიშვილი. დედამისი მენეჯერია, ხოლო მამამისი ბანკირი და უძრავი ქონების დეველოპერი. ელისაბედს ორი უფროსი ტყუპი და ჰყავს, მერი-კეიტ ოლსენი და ეშლი ოლსენი, რომელთაც, ელისაბედის მსგავსად სამსახიობო კარიერა აქვთ, ტყუპებმა ჯერ კიდევ ადრეულ ასაკში დაიწყეს თავისი სამსახიობო კარიერის შექმნა სატელევიზიო სერიალებში და ფილმებში მონაწილეობით. ოლსენს ასევე ერთი უფროსი ძმა ჰყავს, სახელად-ტრენტი და ორი უმცროსი ნახევარ და-ძმა. 1996 წელს, ელისაბედის მშობლების ურთიერთობა განქორწინებით დამთავრდა. მსახიობი ეთნიკური წარმომავლობით ნორვეგიელი და ინგლისელია. ელისაბედი ბავშვობაში ბალეტისა და სიმღერის გაკვეთილებს ესწრებოდა, მან პატარაობიდანვე დაიწყო თავისი დების ფილმებში მონაწილეობის მიღებდა. 11 წლის ასაკამდე ოლსენს უმნიშვნელო როლი ჰქონდა ფილმ „How the West Was Fun“-ში და სერიალ „მერი-კეიტისა და ეშლის თავგადასავალი“-ში. ოლსენი ბაგა-ბაღიდან მე-12 კლასამდე, Campbell Hall-ის სკოლაში სწავლობდა, სკოლა ჩრდილოეთ ჰოლივუდში, კალიფორნიაში მდებარეობს.
პირადი ცხოვრება
ელისაბედმა სწავლა 2013 წლის მარტში დაამთავრა. მის ტყუპ დებს, მერი-კეიტსა და ეშლი ოლსენს საკუთარი ტანსაცმლის ბრენდი აქვთ, რომელსაც სახელად „ელისაბედი და ჯეიმსი“, ელისაბედისა და მათი უფროსი ძმის ჯეიმსის საპატივცემულოდ დაარქვეს.
ოლსენსა და მსახიობს რობერტ ჰოლბრუკს სასიყვარულო ურთიერთობა 2014 წლის მარტიდან 2015  წლის იანვრამდე ჰქონდათ. ელისაბედი ახლა სასიყვარულო ურთიერთობაშია მუსიკოსთან, რობი არნეტთან.
მსახიობი 13 წლის ასაკიდან ათეისტია.
სქოლიო
კატეგორია:ამერიკელი მსახიობები კატეგორია:დაბადებული 1989 კატეგორია:დაბადებული 16 თებერვალი კატეგორია:XX საუკუნის ამერიკელი ქალი მსახიობები
გრინვიჩის სამეფო ობსერვატორია
მინიატიურა|გრინვიჩის სამეფო ობსერვატორია გრინვიჩის სამეფო ობსერვატორია (Royal Observatory, Greenwich) — სახელმწიფოს მიერ დაფინანსებადი ძირითადი ასტრონომიული ორგანიზაცია დიდ ბრიტანეთში. მდებარეობს გრინვიჩში. მისი მშენებლობა დაიწყეს 1675 წლის 4 მაისს ჩარლზ II-ის ბრძანებით.
რესურსები ინტერნეტში
კატეგორია:ასტრონომიული ობსერვატორიები
ხანლანთი
სქოლიო
კატეგორია: ლაჩინის რაიონის სოფლები
ავსტრიის ისტორია
ავსტრიის ისტორია — მოიცავს ავსტრიისა და მისი წინამორბედი სახელმწიფოების ისტორიას, ადრეული ქვის ხანიდან დღემდე. სახელი „Ostarrîchi“ (ავსტრია) ჩვ.წ. 996 წლიდან მოდის. ავსტრიაში 1273 წლიდან 1918 წლამდე, გაბატონებულნი იყვნენ ჰაბსბურგები და ჰაბსბურგ-ლოთარინგები. 1808 წელს, როდესაც ავსტრიის იმპერატორი ფრანც II გამოეყო საღვთო რომის იმპერიას, ავსტრია გახდა ავსტრიის იმპერია და ასევე იყო გერმანიის კავშირის წევრი, 1866 წლის ავსტრო-პრუსო-იტალიურ ომამდე.
1867 წელს ავსტრიამ ჩამოაყალიბა ორმაგი მონარქია უნგრეთთან და შეიქმნა ავსტრო-უნგრეთის იმპერია (1867-1918 წლები). როდესაც ეს იმპერია დაიშალა 1918 წელს, პირველი მსოფლიო ომის დასრულების შემდეგ, ავსტრის ტერიტორიები შემცირდა, ხოლო ქვეყანაში ძირითადად გერმანულენოვანი მოსახლეობა იყო, ამიტომაც მიიღო სახელი გერმანული ავსტრია. შემდგომში, 1919 წელს, გერმანული ავსტრია დაიშალა და შეიქმნა ავსტრიის პირველი რესპუბლიკა, რომელიც არსებობდა 1919 წლის 21 ოქტომბრიდან 1938 წლის 13 მარტამდე.
პირველი რესპუბლიკის შემდეგ, ავსტრიის ფედერალური სახელმწიფო შეეცადა ავსტრია დამოუკიდებელი ყოფილიყო გერმანიის რაიხისგან. ენგელბერტ დოლფუსი აღნიშნავდა, რომ ავსტრიის მოქალაქეების უმეტესობა იყო გერმანელი და ავსტრიელი, მაგრამ მას სურდა, რომ ავსტრია გერმანიისგან დამოუკიდებელი სახელმწიფო ყოფილიყო. 1938 წელს ავსტრიაში დაბადებულმა ადოლფ ჰიტლერმა მოახდინა ავსტრიის ანექსია და იგი გერმანიის რაიხის ტერიტორიასთან გაერთიანდა, ამ ფაქტს, რომელსაც ანშლუსს უწოდებენ, იმ დროის ავსტრიის მოქალაქეთა დიდმა ნაწილმა მხარი დაუჭირა. 1955 წელს, მეორე მსოფლიო ომიდან ათი წლის შემდგომ, ავსტრია კვლავ გახდა დამოუკიდებელი რესპუბლიკა, როგორც ავსტრიის მეორე რესპუბლიკა.
პალეოლითი
ალპები გამყინვარების პერიოდის განმავლობაში მიუწვდომელი იყო, ამიტომაც ადამიანის არსებობა ამ ტერიტორიაზე, თარიღდება შუა პალეოლითის ხანით, ნეანდერტალელების დროს. დღევანდელი ავსტრიის ტერიტორიაზე ადამიანის საცხოვრებლის უძველესი კვალი, 250 000 წელზე მეტი ხნის წინანდელია, რომელიც საპოვნია რეპოლუსტის მღვიმეში ბადლის მახლობლად, გრაც-უმგებუნგში შტირიას რაიონში. აღმოჩენა მოიცავს ქვისა და ძვლის ხელსაწყოებს და ჭურჭლის ფრაგმენტებს, ძუძუმწოვრების ნაშთებთან ერთად. გუდენუსის გამოქვაბულში ადამიანის ცხოვრება, დაახლოებით 70 000 წლით თარიღდება, გამოქვაბული მდებარეობს ჩრდილო-დასავლეთ ავსტრიაში.
Arch Enemy
Arch Enemy — შვედური მელოდიური დეზ-მეტალ ჯგუფი ჰალმსტადიდან. ჩამოყალიბდა 1996 წელს. მისი წევრები მოღვაწეობდნენ ჯგუფებში Carcass, Armageddon, Carnage, Mercyful Fate, Spiritual Beggars და Eucharist.
ავსტრიის ისტორია
პალეოლითი
ზედა პალეოლითის ნაშთები უფრო ხშირად გვხვდება ქვემო ავსტრიაში. ყველაზე ცნობილია ვახაუს რეგიონი, კერძოდ, აქ აღმოაჩინეს ავსტრიის ტერიტორიაზე ხელოვნების ორი ყველაზე ძველი ნიმუში. ეს არის ქალის მცირე ფორმის ფიგურები, პირველია გელგენბერგის ვენერა, რომელიც ნაპოვნია 1988 წელს, შტრატცინგის ახლოს და დაახლოებით 32 000 წლისაა, ხოლო მეორე არის ვილენდორფის ვენერა, რომელიც 26 000 წლის არის, აღმოაჩინეს 1908 წელს, ვილენდორფის მახლობლად, ქვემო ავსტრიაში ქალაქ დუნაის კრემსთან. 2005 წელს, ამავე რეგიონში,აღმოაჩინეს ჩვილების სამარხი, რომლებიც დათარიღებულია 27 000 წლით და ყველაზე ძველი სამარხია, რომელიც ამჟამად ნაპოვნია ავსტრიაში.
Arch Enemy
ჯგუფი დააფუძნა Carcass-ის გიტარისტმა მაიკლ ემოტმა, იოჰან ლიივასთან ერთად. ჯგუფმა გამოუშვა 9 სტუდიური, 2 ცოცხალი და 3 ვიდეო ალბომი, აგრეთვე 3 EP. 2000 წელს ჯგუფში იოჰან ლიივა ჩაანაცვლა გერმანელმა ანგელა გოსოვმა. ამ უკანასკნელმა კი 2014 წლის მარტში დატოვა ჯგუფი და მის მაგივრად Arch Enemy-ს კანადელი ალისა უაიეტ-გლაზი შეუერთდა.
ავსტრიის ისტორია
ნეოლითი
ნეოლითის ხანაში ავსტრიის იმ ტერიტორიების უმეტესი ნაწილი, რომლებიც სოფლის მეურნეობისთვის ვარგისი იყო, დასახლდა. აქ ვხვდებით ხაზოვანი კერამიკის კულტურას, რომელიც ევროპაში ერთ-ერთი პირველია. დღეისათვის პირველ ქალაქად, სადაც დასახლება ნეოლითის ხანით თარიღდება არის მედლინგი.
Arch Enemy
ჯგუფის წევრები
მიმდინარე წევრები
ავსტრიის ისტორია
ენეოლითის ხანა
ავსტრიაში ენეოლითის ხანის კვალი აღმოჩენილია შუა დუნაის დაბლობზე, ქვემო ავსტრიაში. ამ დროს დასახლებები გავრცელდა აღმოსავლეთ ავსტრიაში. რეგიონში ყველაზე მნიშვნელოვან აღმოჩენად ითვლება ეცის ყინულის კაცი, მუმია, რომელიც კარგად არის შემონახული, ვინაიდან ეს ადამიანი ეცტალის ალპებში იპოვნეს გაყინული, თარიღდება ძვ.წ. დაახლოებით 3 300 წლით, აღმოაჩინეს ავსტრიისა და იტალიის საზღვარზე, ამჟამად სამხრეთ ტიროლის არქეოლოგიურ მუზეუმში ინახება, ბოლცანოს პროვინციაში, იტალიაში.
Arch Enemy
ჯგუფის წევრები
ყოფილი წევრები
ავსტრიის ისტორია
ბრინჯაოს ხანა
ბრინჯაოს ხანის დასაწყისში გამოჩნდა გალავნებიანი ციხესიმაგრეები. ადგილობრივები მოიპოვებდნენ სპილენძსა და კალას (რისგანაც შემდგომ მზადდებოდა ბრინჯაო). გვიან ბრინჯაოს ხანაში, გამოჩნდა სამარხი ურნების კულტურა, რომლის დროსაც მარილის მოპოვება დაიწყო ჰალშტატის ჩრდილოეთ მარილის მაღაროებში.
Arch Enemy
რესურსები ინტერნეტში
კატეგორია:1996 წელს ჩამოყალიბებული ჯგუფები კატეგორია:შვედური მელოდიური დეზ-მეტალ ჯგუფები
ავსტრიის ისტორია
რომის ეპოქა
დღევანდელი ავსტრიის ტერიტორიაზე არსებილი კელტების სამეფო და რომი იყვნენ აქტიური სავაჭრო პარტნიორები და შექმნეს სამხედრო კავშირიც. ძვ.წ. 15 -დან რომმა ამ ტერიტორიების ანექსია მოახდინა და მას ეწოდა „Austria Romana“ (რომელიც ცნობილი გახდა მე-19 საუკუნეში), იგი რომის იმპერიის პროვინციად იქცა.
იმპერატორი კლავდიუსის დროს (ძვ. წ. 41–54), პროვინციას ჰქონდა თავისი საზღვრები, ჩრდილოეთით, დუნაიმდე, ჩრდილო–აღმოსავლეთით, ვენის ტყემდე, აღმოსავლეთით დაახლოებით დღევანდელ შტირიასთან, ხოლო სამხრეთ-აღმოსავლეთით და სამხრეთით ესაზღვრებოდა მდინარე ეისაკსა და დრავას. მოგვიანებით, დიოკლეტიანეს (284–305 წლები) დროს, პროვინცია დაიყო ალპური ქედის გასწვრივ ჩრდილოეთ და სამხრეთ ნაწილებად. ზილერის დასავლეთით, ფორარბერგისა და ტიროლის ამჟამინდელ ტერიტორიაზე, მდებარეობდა რომის იმპერიის პროვინცია. აღმოსავლეთით მდებარეობდა პანონია, დღევანდელი ბურგენლანდი, ხოლო სამხრეთით იტალია (რომის პროვინცია). მდინარე დუნაი გარკვეულ დამცავ ბარიერს წარმოადგენდა რეგიონში, ვინაიდან იგი მოსახლეობას ჩრდილოეთით მცხოვრები გერმანული ტომების შემოსევებისგან იცავდა.
რომაელებმა ააშენეს მრავალი ქალაქი, რომლებიც დღემდე შემორჩა. მათ შორისაა ვინდობონა (ვენა), იუვავუმი (ზალცბურგი), ვალდიდენა (ინსბრუკი) და ბრიგანტიუმი (ბრეგენცი). სხვა მნიშვნელოვანი ქალაქები იყო ვირუნუმი (მდებარეობდა თანამედროვე კლაგენფურტის ჩრდილოეთით) და ლაურიაქუმი (ენსი). ქრისტიანობა ავსტრიაში გავრცელება ახ. წ. II საუკუნეში დაიწყო.
შუა საუკუნეები
ადგილობრივ მოსახლეობას ფრანკებთან კარგი ურთიერთობა ჰქონდათ, რის შედეგადაც მიაღწიეს დროებით დამოუკიდებლობას 717 წლისთვის. საბოლოოდ, კარლოს დიდმა (იმპერატორი 800–814 წლებში) გააძლიერა თავისი სამეფო, მას ასევე კარგი ურთიერთობა ჰქონდა საღვთო რომის იმპერიასთან და რომის პაპთან, ადრიანე I-თან, რომელიც 772 წელს დამპყრობლებისგან იხსნა საკუთარი ჯარით. 800 წლისთვის, „აღმოსავლეთის სამეფო“, შეუერთდა საღვთო რომის იმპერიას.
862 წელს ახალი საფრთხე გაჩნდა, კერძოდ, უნგრელები დიდი რაოდენობით გადაადგილდებოდნენ აღმოსავლეთის ტერიტორიებიდან. 896 წლისთვის კი უნგრელების დიდი რაოდენობა იყო დასახლებული უნგრეთის დაბლობზე, სადაც ისინი კომფლიქტში შედიოდნენ ფრანკებთან. მათ დაამარცხეს მორავიელები და 907 წელს პრესბურგის ბრძოლაში გაიმარჯვეს ბავარიელებზე, 909 წლისთვის მათ განაახლეს მსვლელობა, რამაც ფრანკები და ბავარიელები იძულებულნი გახადა უკან დაეხიათ და მდინარე ენსთან დაბრუნებულიყვნენ.
ოკუპაცია მოკავშირეთა მიერ
1945 წლის აპრილში კარლ რენერმა, ავსტრია გამოაცხადა გერმანიისგან დამოუკიდებელი ტერიტორია, რომელის მთავრობაშიც შედიოდნენ სოციალისტები, კონსერვატორები და კომუნისტები. ქვეყანა მოკავშირეებმა დაიკავეს 1945 წლის 9 მაისიდან, ხოლო 1945 წლის 4 ივლისს ავსტრიის მოკავშირეთა კომისიის მიერ შექმნილი ხელშეკრულების თანახმად, ქვეყანა დაიყო ზონებად. ზონები ეკუთნოდა ამერიკის შეერთებულ შტატებს, გაეთიანებულ სამეფოს, საფრანგეთსა და საბჭოთა კავშირს.
განსხვავებით პირველი რესპუბლიკისგან, რომლის დროსაც ქვეყანაში გახშირებული იყო კონფლიქტი სხვადასხვა პოლიტიკურ ჯგუფებს შორის, მეორე რესპუბლიკა გახდა სტაბილური დემოკრატიული ქვეყანა. ძირითადად იყო ორი უმსხვილესი წამყვანი პარტია, ქრისტიან–დემოკრატიული ავსტრიის სახალხო პარტია (PVP) და ავსტრიის სოციალ-დემოკრატიული პარტია (SPÖ). ქვეყანაში ერთადერთი ოპოზიციური პარტია იყო ავსტრიის თავისუფლების პარტია (FPÖ).
დამოუკიდებლობა
შემდგომში ორი ძირითადი პარტია ცდილობდა მოკავშირეთა ოკუპაციის დასრულებას და ავსტრიის დამოუკიდებლობის აღდგენას. ავსტრიის სახელმწიფო ხელშეკრულებას ხელი მოეწერა 1955 წლის 15 მაისს. მოკავშირეთა ოკუპაციის შეწყვეტისთანავე, ავსტრია გამოცხადდა ნეიტრალურ ქვეყანად. მეორე რესპუბლიკის პოლიტიკური სისტემა ხასიათდებოდა პროპორციული სისტემით, რაც იმას ნიშნავს, რომ გარკვეული პოლიტიკური მნიშვნელობის თანამდებობები თანაბრად გაიყო „SPÖ“-სა და „ÖVP“-ს წევრებს შორის.
სქოლიო
კატეგორია:ავსტრია კატეგორია:ისტორია ქვეყნების მიხედვით კატეგორია:ისტორია რეგიონებისა და პერიოდების მიხედვით კატეგორია:ევროპის ისტორია კატეგორია:ევროპის ისტორია ქვეყნის მიხედვით კატეგორია:ევროპის ისტორია რეგიონების მიხედვით კატეგორია:ევროპის ისტორია პერიოდების მიხედვით კატეგორია:ავსტრიელები კატეგორია:ავსტრიელები პერიოდის მიხედვით კატეგორია:ავსტრიელები საუკუნის მიხედვით კატეგორია:ავსტრიელები საუკუნისა და საქმიანობის მიხედვით
წრომის მეოთხე ნასოფლარი
წრომის მეოთხე ნასოფლარი — არქეოლოგიური ძეგლი ხაშურის მუნიციპალიტეტის სოფელ წრომის ცენტრალურ ნაწილში, საშუალო სკოლის მახლობლად. თარიღდება გვაინდელი ფეოდალური ხანით. ნასოფლარის ტერიტორიაზე, რომელიც ამჟამად დასახლებულია, მიწის სამუშაოების დროს აღმოჩნდა დიდი ზომის ქვევრები. ამ მიდამოებში იპოვება ცისფრად მოჭიქული და წითლად გამომწვარი უხეშკეციანი თიხის ჭურჭლის ნამტვრევები. აქვეა წყალსადენის თიხის მილები და სხვა.
ლიტერატურა
კატეგორია:ხაშურის მუნიციპალიტეტის არქეოლოგიური ძეგლები
სტეფანო სტურარო
სტეფანო სტურარო (დ. 9 მარტი, 1993; სანრემო) — იტალიელი ფეხბურთელი, იტალიის სერია A-ს კლუბ „იუვენტუსის“ ნახევარმცველი.
სქოლიო
კატეგორია:დაბადებული 1993 კატეგორია:იტალიელი ფეხბურთელები კატეგორია:სერია A-ს ფეხბურთელები კატეგორია:იუვენტუსის ფეხბურთელები კატეგორია:ჯენოას ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:დაბადებული 9 მარტი
ცისვაზი
ცისვაზი, გლიცინია (Wisteria sinensis) — მცენარე პარკოსანთა ოჯახისა. ხის მაგვარი ლიანაა, აღწევა ყველაზე მაღალი ხის კენწეროს და ზემოევლება მას. აქვს მოყავისფრო-მონაცრისფრო ყლორტები, კენტფრთართული ფოთლები. ცისვაზის ცისფერი სურნელოვანი ყვავილები შეკრებილია მტევნებად. ყვავის გაზაფხულზე (შეფოთვლამდე) და ხელმეორედ ზაფხულში. თბილ ზამთარში შეფოთლილია იანვარის ბოლომდე. სამშობლოა ჩინეთი. ძველთაგანვე იყენებენ დეკორატიულ მებაღეობაში. კარგად ხარობს დასავლეთ საქართველოში.
ლიტერატურა
კატეგორია:გლიცინია
ტარიელ გოლუა
ტარიელ გოლუა — ლეო ქიაჩელი სოციალური რომანი. რომანი 1915-1916 წლებში დაიწერა და ავტორის პირველ დიდ ნაწარმოებად ითვლება.
რომანის შესახებ
ლეო ქიაჩელის პირველივე რომანი „ტარიელ გოლუა“, რომელიც 1916 წელს შეიქმნა, საეტაპო მნიშვნელობის ნაწარმოებად იქცა ქართული ლიტერატურისთვის. რომანში წარმოდგენილია 1905 წლის რევოლუციის თანამდევი მოვლენები მეგრული სოფლის მასშტაბით. გლეხი ტარიელ გოლუა და მისი შვილი ლევანი, თანამოაზრენი არიან ახალ იდეოლოგიის დამკვიდრებაში. ამ რომანში პირველად ჩნდება მამასა და შვილს შორის მოკავშირეობისა და პატივისცემის თემები, რაც ქიაჩელის მომავალ თხზულებებშიც არაერთხელ გამჟღავნდება.
1905 წლის რევოლუციის ტალღამ ქართულ სოფლებსაც გადაუარა. გლეხთა შეგნებაში ფეხს იკიდებს "ერთობის" იდეები, ისინი მემამულეებისგან ღალის შემცირებას მოითხოვენ. დამსჯელი რაზმი რეპრესიებს მიმართავს. ტარიელ გოლუა კონფლიქტის მშვიდობიანი გზით მოგვარების მომხრეა, მაგრამ როდესაც სახლს გადაუწვავენ და ერთადერთ ვაჟს მუხანათურად მოუკლავენ, მიხვდება - თავისუფლების მოპოვება შეიარაღებული ბრძოლის გარეშე შეუძლებელია.
შინაარსი
რომანის სიუჟეტი იმ პერიოდში ვითარდება, როდესაც სოფლებში ერობა შემოდის. ტარიელ გოლუა ერთი ჩვეულებრივი გლეხია, რომელსაც რევოლუციის პრობლემა აწუხებს. მისი შვილი ლევან გოლუა გადაწყვეტს თავის შეყვარებულის, თინას მოტაცებას, თუმცა შორს გაქცევას ვერ მოასწრებს და თავის მეგობრებთან ერთად ანტონია ბუკაძის სახლს შეაფარებს თავს. ერთი დღე-ღამე იბრძოლებენ თინას მამის, აზნაურ დავითის ამალასთან, თუმცა ტყვიაწამალი გამოელევათ.
ამ ამბავს ტარიელს მისი ძმიშვილი გიო შეატყობინებს. ისიც არ დააყოვნებს და დავითს მიადგება. მოელაპარაკება და შეთანხმდებიან, რომ ქალს დააბრუნებენ, მაგრამ ლევანი უვნებელი დარჩება. თან დავითი ტარიელს აფრთხილებს, რომ მეორე შვილიც რომ ჰყოლოდა ლევანს არ დაინდობდა. ამ დროს დავითს თან ახლავს თანამოზრე გაიოზ გადალენდია, რომელსაც ასევე უყვარს თინა და ლევანი კი სძულს. ამიტომ იმედგაცრუებული დარჩება დავითის ლოიალობით. ლევანს გაუჭირდება ქალის დათმობა, მაგრამ მამამისი დააიმედებს, რომ საბოლოოდ სიმართლე გაიმარჯვებს.
გავა ხანი. ერობა და რევოლუციორი მოძრაობა სოფელს მთლიანად მოედება. დავითიც და სხვა აზნაურებიც სიფრთხილეს მოუმატებენ. თინას ლევანის ნახვას აუკრძალავს. ლევანი კი ამ დროს თავის მეგობარ ბეჟანასთან ერთად სოფლის ხალხის შეკრებას და გაერთიანებას დაიწყებს. გაიოზი დავითს თინას სიყვარულის შესახებ გააგებინებს. აზნაური და გადალენდია შეთანხმდებიან იმ პირობით, რომ გაიოზი ლევანს დაუახლოვდება და შემდეგ მოკლავს. მართლაც ასე მოხდება. გადალენდია ახალგაზრდებს შეუერთდება. ლევანი დაიჯერებს, რომ გაიოზი გამოსწორდა და ერთ-ერთ საქმეზე თან წაიყვანს. თინა, რომელმაც ეს ამბავი იცის ლევანის ოჯახს გააგებინებს, მაგრამ ტარიელი შვილს ცოცხალს ვეღარ მიუსწრებს.
ამასობაში ჩაივლის 1905 წლის რევოლუცია. ტარიელს ციხეში ჩასვამენ. გაიოზი თინას შერთვას ვეღარ შეძლებს, მაგრამ ქალაქში ჟანდარმად დაიწყებს მუშაობას. ერთხელაც სოფელში გადაწყვეტს ჩამოსვლას, რაც მისთვის საბედისწეროდ დასრულდება. ცხენზე შემჯდარს, ლევანის მეგობარი ბეჟანა ესვრის და მოკლავს.
ფილმი
რომანის კინოვერსია 1968 წელს შექმნა რეჟისორმა ლევან ხოტივარმა. სცენარის ავტორები პავლე ჩარკვიანი და თამაზ მამულაშვილი არიან. ფილმში მთავარ როლებს ასრულებენ: ალექსანდრე ომიაძე, ოთარ მეღვინეთუხუცესი, ვახტანგ ნინუა, დოდო აბაშიძე და სხვები.
სქოლიო
კატეგორია:ლეო ქიაჩელის ნაწარმოებები კატეგორია:ქართული რომანები კატეგორია:1916 წლის რომანები კატეგორია:სოციალური რომანები კატეგორია:რეალისტური რომანები
ეძოს რესპუბლიკა
ეძოს რესპუბლიკა (蝦夷共和国) — ხანმოკლე სახელმწიფო, რომელიც შეიქმნა 1869 წელს ტოკუგავას მიმდევრების მიერ იაპონიის თანამედროვე, დიდმოსახლეობიან კუნძულზე, ჰოკაიდოზე.
ისტორია
მეიძის რესტავრაციის დროს, ტოკუგავას ძალების ბოშინის ომში დამარცხების შემდეგ, შოგუნის ფლოტის ნაწილმა ადმირალ ენომოტო ტაკეაკის მეთაურობით ეძოს ჩრდილოეთ კუნძულზე (ახლა ცნობილია, როგორც ჰოკაიდო) გადაინაცვლა. მათ თან ახლდნენ რამდენიმე ათასი ჯარისკაცი და საფრანგეთის სამხედრო მრჩეველები ჟიულ ბრიუნეს მეთაურობით. ენომოტომ უკანასკნელად სცადა ხელი მოეწერა საიმპერატორო კართან, რომ დაერთოთ ნება განევითარებინათ ჰოკაიდო და მხარი დაეჭირათ სამურაების ტრადიციების შენარჩუნებას, რის პასუხადაც უარი მიიღო.
რესპუბლიკის შექმნა
მინი|მარცხნივ|ეძოს რესპუბლიის სამთავრობო დარბაზი გორიოკუს ციხესიმაგრის შიგნით ახალი სტილით 1869 წლის 27 იანვარს შეიქმნა დამოუკიდებელი „ეძოს რესპუბლიკა“, რომელსაც მხარს უჭერდა ამერიკის შეერთებული შტატების მიერ შექმინილი სამთავრობო ორგანიზაცია. რესპუბლიკის პირველ პრეზიდენტად საყოველთაო არჩევნების შედეგად არჩეულ იქნა ენომოტო. ეს იყო პირველი არჩევნები აზიის ისტორიაში, სადაც ფეოდალური სტრუქტურა იმპერატორის და სამხედრო მთავარსარდლების ქვეშ მმართველობის ჩვეულებრივ ფორმას წარმოადგენდა. ჰაკოდატეს მოსამართლე ნაგაი ნაოიუკი ცდილობდა განეხორციელებინა დიპლომატიური მისიები რესპუბლიკის დედაქალაქში, რათა ეძოს მიღო საერთაშორისო დიპლომატიური აღიარება.
ეძოს რესპუბლიკას ჰქონდა თავისი საკუთარი დროშა, რომელზეც გამოსახული იყო ქრიზანთემა (საიმპერატორო კარის სიმბოლო) და წითელი ვარსკვალავი ლურჯი ფონით. ხაზინა მოიცავდა 180 000 ოქრო რიოს მონეტებს, რომელიც ენომოტომ დაიბრუნა ოსაკას სასახლიდან, მას შემდეგ, რაც 1868 წელს ტობა-ფუშიმის ბრძოლაში შოგუნი ტოკუგავა იოშინობუ გარდაიცვალა.
1868–1869 წლების ზამთრის დროს, ჰაკოდატეს სამხრეთ ნახევარკუნძულზე, გოროკაკუს ხუთკუთხა ციხესიმაგრის ჩათვლით, თავდაცვა გაძლიერდა. ჯარს ორგანიზება საფრანგეთ-იაპონიის ბრძანებით, მთავარსარდალმა ოტორი კეისუკემ გაუწია, რომელსაც ეხმარებოდა ფრანგი კაპიტანი ჟიულ ბრიუნე. ჯარი დაყოფილი იყო ოთხ ბრიგადად, რომელთაც სათავეში ფრანგი ოფიცრები ფორტანტი, მერლინი, კაზენუვე და ბოუფერი ედგათ. ბრიგადები იყოფოდა ორნახევრად რომელთაც იაპონელი ჯარისკაცები ხელმძღვანელობდნენ.
სქოლიო
კატეგორია:აზიის ისტორიული სახელმწიფოები კატეგორია:მეიძის რესტავრაცია კატეგორია:იაპონიის ისტორია
სანქტ-პეტერბურგის ხელშეკრულება (1762)
სანქტ-პეტერბურგის ხელშეკრულება — სამშვიდობო ხელშეკრულება რუსეთის იმპერიასა და პრუსიას შორის. დაიდო 1762 წლის 5 მაისს. ხელშეკრულების თანახმად რუსეთის იმპერია გავიდა შვიდწლიანი ომიდან და პრუსიას რუსეთის ჯარების მიერ აღმოსავლეთ პრუსიაში დაკავებული ტერიტორიები დაუბრუნა.
რესურსები ინტერნეტში
კატეგორია:XVIII საუკუნის სამშვიდობო ხელშეკრულებები
მცხეთის ნამოსახლარი
ლიტერატურა
კატეგორია: მცხეთის მუნიციპალიტეტის არქეოლოგიური ძეგლები
თათლი (აღსთაფა)
რესურსები ინტერნეტში
კატეგორია:აღსთაფის რაიონის სოფლები
კესონ-სიტი
კესონ-სიტი (Lungsod ng Quezon, Quezon City, Ciudad Quezón) — ქალაქი ფილიპინების კუნძულ ლუსონზე. ქვეყნის ყოფილი დედაქალაქი 1948 წლიდან 1976 წლამდე და ყველაზე დიდი ქალაქი ფილიპინებში. ქალაქს სახელი ეწოდა ფილიპინების თანამეგობრობის ყოფილი მეორე პრეზიდენტის მანუელ კესონის პატივისცემის ნიშნად, რომელმაც დააარსა ქალაქი. კესონ-სიტი არ მდებარეობს კესონის პროვინციაში, რომელმაც ასევე სახელი მიიღო ყოფილი პრეზიდენტის პატივისცემის ნიშნად. აქვეა დაკრძალული მანუელ კესონი და მისი მეუღლე, პირველი ლედი ავრორა კესონი.
ქალაქში განვითარებულია მძიმე, კვებისა და ქიმიური მრეწველობა. აქვე განთავსებულია ქვეყნის მთავარი სახელმწიფო უნივერსიტეტი.
საშუალო წლიური ტემპერატურაა 27,8 °C, იანვრის საშუალო ტემპერატურა 27 °C, ხოლო ივლისისა — 28,3 °C. წლის განმავლობაშ ნალექების რაოდენობაა 2167 მმ.
ისტორია
XX საუკუნის დასაწყისში ფილიპინების პრეზიდენტი მანუელ კესონი ოცნებობდა ქალაქზე, რომელიც გახდებოდა ფილიპინების მომავალი დედაქალაქი, რომელიც შეცვლიდა მანილას. ითვლება, რომ მეხიკოში მისმა მოგზაურობამ გავლენა მოახდინა მის გეგმებზე.
კესონ-სიტი ააშენეს პატარა ქალაქების ფრანცისკო-დელ-მონტეს, ნოვალიჩესისა და ბალინტავაკის ადგილზე. ქალაქ კესონ-სიტის, როგორც ქვეყნის ახალი დედაქალაქის მშენებლობის იდეა ეკუთვნის პრეზიდენტ მანუელ კესონს. ახალი ქალაქის დაპროექტების გადაწყვეტილება პრეზიდენტმა 1938 წელს მიიღო. დედაქალაქის მანილიდან გადატანის მიზეზად მოსახლეობს გადაჭარბებული ზრდა და სამხედრო თვალსაზრისით წარუმატებელ ადგილზე, ზღვის სანაპიროზე მდებარეობა გამოცხადდა. ქალაქის დაარსების თარიღად ითვლება 1939 წლის 12 სექტემბერი — თარიღი, როდესაც ძალაში შევიდა კანონი ახალი დედაქალაქის მშენებლობის შესახებ.
1941 წელს მიიღეს ახალი ქალაქის გენერალური გეგმა. ქალაქის ბირთვი უნდა ყოფილიყო ცენტრალური პარკი, რომლის ფართობიც იქნებოდა 400 ჰა და რომელსაც ყველა მხრიდან პროსპექტები დაუკავშირდებოდა.
ლუჩენტე
ლუჩენტე (Luchente, Llutxent) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ვალიე-დე-ალბაიდის კომარკის შემადგენლობაში. ფართობი — 40 კმ². მოსახლეობა — 2326 კაცი (2020 წ.).
კესონ-სიტი
ისტორია
1996 წლის 18 მარტს ქალაქის კლუბ „ოზონ-დისკოში“ გაჩნდა ხანძარი, რომლის შედეგადაც დაიღუპა 162 ადამიანი, რომელთა შორის 150 თინეიჯერი იყო. აღნიშნული ფაქტი 2104 წლის მდგომარეობით იყო ყველაზე მსხვერპლიანი ხანძარი ფილიპინების ისტორიაში და იკავებდა მერვე ადგილს ღამის კლუბებში მომხდარ ხანძრებს შორის მსოფლიოს მასშტაბით.
ლუჩენტე
სქოლიო
კატეგორია:ვალენსიის მუნიციპალიტეტები
კესონ-სიტი
მოსახლეობა
1990 წელს კესონ-სიტი გახდა ქვეყნის პირველი ქალაქი მოსახლეობის რაოდენობის მიხედვით. 2015 წლის აღწერის მონაცემებით, კესონ-სიტის მოსახლეობა 2 936 116 მოსახლეს შეადგენდა, რაც 1,1 მილიონით მეტია ვიდრე მანილის მოსახლეობა.
სქოლიო
კატეგორია:ფილიპინების ქალაქები
ჩარდახის ნამოსახლარი
ჩარდახის ნამოსახლარი — არქეოლოგიური ძეგლი მცხეთის მუნიციპალიტეტში, მცხეთა-გორის საავტობილო გზიდან მარჯვნივ, 400 მეტრზე, ხელოვნურად წარმოქმინილ გორაზე (დიამეტრი 60 მეტრი, სიმაღლე 8-10 მეტრი). შეგროვებული კერამიკული მასალის მიხედვით, ნამოსახლარი თარიღდება გვიანდელი ბრინჯაოს და ადრინდელი რკინის ხანით.
ქიონაქენდი (ლაჩინი)
ქიონაქენდი (Köhnəkənd) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
სქოლიო
კატეგორია: ლაჩინის რაიონის სოფლები
US-Album
US-Album — ჯგუფ მასტერბოის  2006 წლის ალბომი. მასში შეტანილია ჯგუფის პოპულარული ჰიტები, შესრულებული ვოკალისტების, ლინდა როკოსა და ფრიდომ უილიამსის მიერ. იგი მხოლოდ ციფრული სახით ვრცელდებოდა.
სქოლიო
კატეგორია:მასტერბოის ალბომები კატეგორია:2006 წლის ალბომები
ღანძილები
ღანძილები — ნასოფლარი დღევანდელი ხაშურის მუნიციპალიტეტის ტერიტორიაზე. მდებარეობს თრიალეთის ქედის ჩრდილოეთ კალთაზე. შედიოდა ისტორიულ საციციანოში.
ვახუშტი და იოანე ბატონიშვილები ამ სოფელს არ იცნობენ, არც ქართულ ისტორიული თუ ეკონომიკური ხასიათის ძეგლებში გვხვდება. 1945 წლის მონაცემებით, ღანძილებში შემდეგი გვარები ცხოვრობდნენ: ბარბაქაძე, გასიშვილი, გორელიშვილი, პაპაშვილი, ნახაპეტიანი, პაქსაშვილი, ლურსმანაშვილი, ბიწაძე...
ღანძილებიდან მოსახლეობა XX საუკუნის 50-იან წლებში გადასახლეს ხაშურში და სოფელიც მოიშალა.
ღანძილებში შემორჩენილია რამდენიმე ეკლესიის ნანგრევი. კერძოდ, წმინდა გიორგისა და ქარტის წმინდა გიორგის ეკლესიები.
ლიტერატურა
კატეგორია:ხაშურის მუნიციპალიტეტის ნასოფლარები
გვადი ბიგვა
გვადი ბიგვა — ლეო ქიაჩელის სოციალური რომანი.
ლეო ქიაჩელის რომანი - „გვადი ბიგვა“ - 1936-1937 წლებში გამოჩნდა. მასში ასახულია ეპოქის შესაბამისი, ახალი ტიპის ადამიანების ცხოვრება და ხასიათები, რეაქციული ძალებისა და სოფლის გლეხობის ინტერესების ჭიდილი. ეს ყველაფერი მხატვრული ოსტატობითა და გმირის ფსიქოლოგიის ცოდნითაა მოწოდებული და განაპირობებს კიდეც რომანის წარმატებას.
მონტენეგროს სპორტი
მონტენეგროს სპორტის ძირითად მიმართულებებს წარმოადგენს ისეთი გუნდური თამაშები როგორიცაა: ფეხბურთი, კალათბურთი, წყალბურთი, ფრენბურთი და ხელბურთი. სხვა პოპულარული სპორტის სახეობებია: კრივი, ძიუდო, მაგიდის ჩოგბურთი, კარატე, ათლეტიკა და ჭადრაკი.
გვადი ბიგვა
რომანის სიუჟეტი იმ პერიოდს ემთხვევა, როცა ქართული სოფლის კოლექტივიზაცია უკვე დამთავრებულია, სოფლის გლეხობა გაერთიანებულია კოლმეურნეობებში. გლეხები ენთუზიაზმით შრომობენ, საუკეთესო ოდა სახლებს იშენებენ, სოფლები ერთმანეთს ეჯიბრებიან ამ მშენებლობაში. ,,გვადი ბიგვა" საკოლმეურნეო ცხოვრების უპირატესობას გვიჩვენებს ინდივიდუალურთან შედარებით.
მონტენეგროს სპორტი
წყალბურთი ეროვნულ სპორტად მიიჩნევა. მონტენეგროს მამაკაც წყალბურთელთა ნაკრები მსოფლიოს ერთ ერთ საუკეთესო გუნდს წარმოადგენს. 2008 წელს წყალბუთელებმა ევროპის ჩემპიონატში ოქროს მედალი აიღეს, ხოლო 2009 წელს ცურვის საერთაშორისო ფედერაციის წყალბურთის მამაკაცთა მსოფლიო ლიგა მოიგეს. წყალბურთელთა გუნდი პრიმორაცი კოტორიდან, 2009 წელს ევროპის ცურვის ლიგის გამარჯვებული გახდა. წყალბურთელების შემდეგ მიღწევებით გამოირჩევა მონტენეგროს ეროვნული საკალათბურთო ნაკრები.
გვადი ბიგვა
ლეო ქიაჩელმა დაგვიხატა ახალგაზრდათა სახეები — კომკავშირის უჯრედის მდივანი - ნაია, კლუბის გამგე — ელიკო, პიონერთა მეთაური — ბარდღუნია, გვიჩვენა მათი აღტკინება, თავდადება ახალი ცხოვრების შენებაში.
მონტენეგროს სპორტი
რესურსები ინტერნეტში
კატეგორია:მონტენეგროს სპორტი
გვადი ბიგვა
რომანი თარგმნილია და გამოცემულია საბჭოთა კავშირის თითქმის ყველა ქვეყანაში. რომანი თარგმნილია სხვადასხვა ევროპულ ენაზეც.
გიორგი კახაბრიშვილმა 1977 წელს გადაიღო ნაწარმოების სამსერიანი ეკრანიზაცია, რომელშიც მთავარ როლს ეროსი მანჯგალაძე ასრულებს.
სქოლიო
კატეგორია:ლეო ქიაჩელის ნაწარმოებები კატეგორია:ქართული რომანები კატეგორია:1936 წლის რომანები კატეგორია:სოციალური რომანები კატეგორია:რეალისტური რომანები
ულუმბა (ნასოფლარი)
ულუმბა — ნასოფლარი ხაშურის მუნიციპალიტეტის ტერიტორიაზე. მდებარეობს ჭერათხევის ხეობაში, მის მარჯვენა მხარეს, ულუმბისწყლის ზემო წელში.
ისტორიული ტრადიციის მიხედვით, VI საუკუნეში აქ მიქაელ ულუმბოელმა ააშენა ღვთისმშობლის ეკლესია. თავად ის ფაქტი, რომ ულუმბაში დამკვიდრდა ერთ-ერთი ცამეტ ასურელ მამათაგანი — მიქაელი, მეტყველებს იმაზე, რომ ადრე შუა საუკუნეებში სოფელი ულუმბა ერთ-ერთი მნიშვნელოვანი რელიგიური ცენტრია შიდა ქართლის უკიდურეს დასავლეთში, ქართლისა და იმერეთის საზღვარზე. როგორც ჩანს, აქ საუკუნეების განმავლობაში სამონასტრო ცხოვრებაც მიმდინარეობდა.
განვითარებული შუა საუკუნეებიდან ულუმბა ძლიერი ფეოდალური გვარის, ამირეჯიბების საკუთრებაშია. ამ გვართან მჭიდროდ არის დაკავშირებული როგორც ულუმბის, ასევე, აქ მდებარე მონასტრის შემდგომი ისტორია. 1403 წელს ულუმბა და მისი მონასტერი თემურ-ლენგმა მოაოხრა. ხოლო შემდეგ ქუცნა ამირეჯიბმა აღადგინა:
მოსახლეობა ულუმბას XVIII საუკუნის 70-იანი წლების შემდეგ დაუბრუნდა. XVIII-XIX საუკუნეების მიჯნაზე ულუმბის მონასტერი კვლავ მოქმედია, რაც დასტურდება ისტორიკოს პლატონ იოსელიანის ნაშრომზე „ცხოვრება გიორგი მეათცამეტისა“ დართული დანართიდან ქართლში მოქმედი მონასტრების შესახებ, რომელშიც ულუმბაცაა მოხსენიებული.
1728 წელს ულუმბაში 18 კომლი მოსახლეა, რომელიც იხდის საოსმალო გადასახადს 5800 ახჩის ოდენობით. 1886 წლის აღწერით, ულუმბაში 7 კომლი სახლობს (27 კაცი და 27 ქალი, სულ 54 კაცი), ეროვნული შემადგენლობის თვალსაზრისით, მოსახლეობა მთლიანად ქართულია.
XX საუკუნის 50-იანი წლების ბოლოს ულუმბის მოსახლეობა გადაასახლეს სურამში, ალსა და ხაშურში და სოფელიც მოიშალა. აქ სახლობდნენ გვარები: გელაშვილი, კიპაროიძე, ხარაიშვილი...
ლიტერატურა
კატეგორია:ხაშურის მუნიციპალიტეტის ნასოფლარები
ცისკარი (გაზეთი)
ცისკარი — ყოველკვირეული სამეურნეო გაზეთი, გამოდიოდა თბილისში 1886 წელს. რედაქტორ-გამომცემელი — ივანე კერესელიძე. გამოვიდა სულ 23 ნომერი. ქვეყნდებოდა წერილები სოფლის მეურნეობის სხვადასხვა დარგებზე (მევენახეობა, მესაქონლეობა, მეაბრეშუმეობა), აგრეთვე ჰიგიენაზე, ადგილობრივი და უცხოეთის ამბები, მხატვრული ნაწარმოებები, მოთხრობები, ლექსები და სხვ.
RuneScape
RuneScape — ფენტეზი მასიური მრავალმოთამაშიანი ონლაინ როლური თამაში, რომელსაც უშვებს და ქმნის Jagex-ი. თამაში პირველად გამოვიდა 2001 წლის იანვარში. RuneScape არის გრაფიკული ბრაუზერის თამაში, რომელიც დაწერილია Java-ზე, და აქვს 3D რენდერი. თამაშს აქვს 200 მილიონზე მეტი შექმნილი ანგარიში რომელიც აღიარებულია გინესის მსოფლიო რეკორდების წიგნის მიერ როგორც მსოფლიოში ყველაზე დიდი უფასო მასიური მრავალმოთამაშიანი ონლაინ როლური თამაში და ყველაზე ხშირად განახლებადი თამაში.
RuneScape-ს მოქმედება ვითარდება გიელინორის მსოფლიოში, შუა საუკუნეების ფანტაზიური მსოფლიოში რომელიც გაყოფილია სამეფოებათ, რეგიონებათ, და ქალაქებად. მოთამაშეებს შეუძლიათ გადაადგილება ფეხით, მაგიის საშუალებით, გემებით და სხვა. ყოველ რეგიონს აქვს თავისი რესურსები, მონსტრები, მისიები და სხვა.
მოთამაშეები წარმოდგენილები არიან შესწორებად ავატარებად. თამაშის სიუჟეტს არ აქვს ხაზოვანი სტილი, მოთამაშეები თვითონ ირჩევენ მათ მიზნებს. მოთამაშეებს შეუძლიათ ებრძოლონ არა მოთამაშე მონსტრებს, შეასრულონ დავალებები და განავითარონ თავისი შესაძლებლობები (Skills).
თამაშის პროცესი
თამაში იწყება განმარტოვებულ კუნძულზე, სადაც მოთამაშეები გაივლიან თამასის სწავლებას სხვა დამწყებ მოთამაშეებთან ერთად, აქ ისინი ისწავლიან თამაშის ძირითად შესაძლებლობებს. ამის შემდეგ, მოთამაშეებს აქვთ წვდომა არა-მოთამაშე პერსონაჟებთან რომელიც მათ უხსნით ან ახსენებთ სხვადასხვა შესაძლებლობებს.
შესაძლებლობები
თამაშში არის 27 სხვადასხვა შესაძლებლობა რომელიც მოთამაშეს შესაძლებლობას აძლევს აწარმოოს სხვადასხვა საქმიანობა, ან ჰქონდეს ურთიერთმოქმედება სხვადასხვა NPC-სთან. ისინი იღებენ "გამოცდილებას" სხვადასხვა შესაძლობლებისათვის როდესაც მოთამაშეები გამოიყენებენ (შეასრულებენ) ამ შესაძლებლობებს რის შედეგადაც პერსონაჟს ემატება დონეები. (Level-up) დონეების ამატების შედეგად შესაძლებელია უფრო მეტი, და უფრო მაღალი ღირებულობის ნაწარმის შექმნა მატერიალებისგან. მოთამაშეები ყველაზე მაღალი გამოცდილებებით ხვდებიან ოფიციალურ საიტის ტოპ სიაში. როდესაც მოთამაშე აღწევს ერთ-ერთ უმაღლეს შესაძლებლობის დონეს, მას შეუძლია აიღოს სპეციალური შესაძლებლობის მოსასხამი.
ზოგიერთი შესაძლებლობა, როგორიცაა თევზჭერა და ხის ჭრა საშუალებას აძლევს მოთამაშეს აწარმოოს დაუმუშავებელი რესურსები, და შემდეგ, სხვა შესაძლებლობები როგორიცაა მზარეულობა და ხის თლა შესაძლებლობას იძლევა რომ მოთამაშემ დაამუშაოს ეს რესურსი. დამუშავებული რესურსები შეიძლება იყოს გაყიდული სხვა მოთამაშეებთან ან არა-მოთამაშე პერსონაჟებთან. სხვა შესაძლებლობებით კი შეიძლება მონსტრების და სხვა პერსონაჯების მოკვლა, სახლის მშენებლობა, ქურდობა და სხვა.
ბრძოლა
RuneScape-ს აქვს ნახევრად რეალური დროის საბრძოლო სისტემა. ბრძოლა არის თამაშის ერთ-ერთი უმნიშვნელოვანესი ასპექტი, რომელიც მოთამაშეს საშუალებას აძლევს დაამარცხონ მონსტრები რომ მათგან მოიპოვონ სხვადასხვა ნივთები და შეასრულონ დავალებები. ბრძოლის დონე (Combat level) აღნიშნავს თუ რამდენად ძლიერია მოთამაშე ან მონსტრი, სხვებთან შესადარებლად ბრძოლაში. თამაშის იარაღების უმეტესობა არის ან შუა საუკუნეების თემის, ან ფანტაზიური, მათ აქვთ სხვადასხვა სიძლიერეები და სისუსტეები. მოთამაშეებს ასევე შეუძლიათ გამოიძახონ თავიანთი შინაური ცხოველი, გამოიყენონ სპეციალური "შესაძლებლობები", დალიონ სასმელები სხვადასხვა ეფექტებით, და გამოიყენონ ლოცვის შესაძლებლობა სხვადასხვა ბონუსებისათვის.
ბრძოლა იყოფა სამ ძირითად კატეგორიად: ახლო, მაგიური და დისტანციური. ახლო ბრძოლა ხდება სხვადასხვა ტიპის ცივი იარაღებით ახლო მანძილზე, მაგიური ბრძოლა ხდება მაგიით, რუნული ქვების გამოყენებით (Runestones), დისტანციური ბრძოლა კი ხდება სხვადასხვა მშვილდებით, სასროლი დანებით, სასროლი შუბებით და სხვა.
მოთამაშეთა ურთიერთმოქმედება
მოთამაშეები ერთმანეთზე ურთიერთმოქმედებენ ვაჭრობით, საუბრით, ან მინი-თამაშებით, ასევე არსებობს მოთამაშე მოთამაშის წინააღმდეგ სხვადასხვა რეგიონებში რუკაზე, ან განცალკევებულ სერვერებზე. მოთამაშეებს შეუძლიათ ევაჭრონ ერთმანეთს და გამოიმუშავონ ფული, ან პირდაპირი ვაჭრობით, ან სპეციალურ "დიდ ბირჟაზე" (Grand Exchange).
სქოლიო
კატეგორია:2001 წლის ვიდეო თამაშები კატეგორია:როლური ვიდეო თამაშები კატეგორია:Jagex კატეგორია:2001 წლის MMORPG თამაშები კატეგორია:მასიური მრავალმოთამაშიანი ონლაინ როლური თამაში კატეგორია:ბრაუზერული მრავალმოთამაშიანი ონლაინ თამაშები კატეგორია:Java პლატფორმის თამაშები კატეგორია:Miniclip-ის თამაშები კატეგორია:ვირტუალური ეკონომიკა კატეგორია:ვიდეო თამაშები შემუშავებული გაერთიანებულ სამეფოში
წაღვლის მეექვსე ნამოსახლარი
წაღვლის მეექვსე ნამოსახლარი — არქეოლოგიური ძეგლი ხაშურის მუნიციპალიტეტის სოფელ წაღვლის სამხრეთ-აღმოსავლეთით, მდინარე წაღვლურის მარჯვენა ნაპირზე, ადგილ ბესას ტყეში. თარიღდება გვიანდელი ბრინჯაოს ხანით. მდინარის მიერ ჩამორეცხილ ფერდზე ჩანს გაშიშვლებული კულტურული ფენები, რომლებიც უხვად შეიცავს შავპრიალაზედაპირიანი თიხის ჭურჭლის ნატეხებს. მოპოვებული მასალა ინახება ხაშურის რაიონის არქეოლოგიური ექსპედიციის ფონდებში.
ლიტერატურა
კატეგორია:ხაშურის მუნიციპალიტეტის არქეოლოგიური ძეგლები
ელიტ-პლაზა (ერევანი)
ელიტ-პლაზა — 18 სართულიანი ბიზნეს კომპლექსი ერევნის ფინანსურ ნაწილში, რომლის ფართობია 24 ათასი მეტრ კვადრატი. აღნიშნული შენობა გაიხსნა 2013 წელს. ელიტ პლაზა არის ყველაზე დიდი ბიზნეს ცენტრი მთელ კავკასიაში.
ისტორია
ელიტ პლაზას შენობა აშენდა ელიტ-ჯგუფის კომპანიის მიერ, დასრულდა 2013 წლის იანვარში და გაიხსნა 2013 წლის თებერვალში. ბიზნეს ცენტრი გთავაზობთ ოფისს, საცალო ადგილს, საკონფერენციო დარბაზებსა და საგამოფენო დარბაზებს. ელიტ პლაზას შენობის ადგილას, ადრე იყო სამსართულიანი პიონერული შენობა თაღებითა და შიდა ეზოთი, შემდგომ იყიდეს შენობა და გადაწყვიტეს ადგილზე შექმნილიყო ბიზნეს ცენტრი. სწორედ ამ მიზნით საერთაშორისო საფინანსო კორპორაციამ (IFC), რომელიც მსოფლიო ბანკის ნაწილია და ევროპის რეკონსტრუქციისა და განვითარების ბანკმა (EBRD) ხელი მოაწერეს შეთანხმებას ელიტარული ჯგუფის შემქმნელთან, ბიზნეს გარემოს განვითარებისა და დასაქმების გაზრდის შესახებ სომხეთში და მას მიაწოდეს ნასესხები თანხები $ 5.4 მილიონი და $ 3.6 მილიონი. 2010 წლის ივნისში კომპანიას ასევე დაეხმარა მსოფლიო ბანკის ჯგუფის საერთაშორისო საფინანსო კორპორაციის წევრი.
ელიტ პლაზა
ელიტ პლაზას ბიზნეს ცენტრი მდებარეობს რესპუბლიკის მოედნიდან ხორენაცის 15 ქუჩა. დაშორებულია 300 მეტრში და იკავებს ხორენაციისა და დგათანის ქუჩებს შორის მდებარე ტერიტორიას. ორივე ქუჩას აქვს ცალკეული შესასვლელი როგორც ფეხითმოსიარულეთათვის, ასევე მანქანებისთვის. შენობა გამოირჩევა უნიკალური არქიტექტურით, ტექნიკური აღჭურვილობით და ექსტერიერით. ელიტ პლაზას ბიზნეს კომპლექსის მშენებლობა კომპანია ელიტ ჯგუფმა 2012 წელს განახორციელა. შენობა დაცულია და არის აღჭურვილი ხანძარსაწინააღმდეგო სისტემით.
დეველოპერულმა კომპანიამ ელიტ ჯგუფმა, რომელიც ხელმძღვანელობდა ბიზნეს ცენტრის ელიტ პლაზას განვითარებასა და მშენებლობას, შექმნა პრესტიჟული და სრულყოფილი ბიზენეს ცენტრი კავკასიაში.
ბიზნესცენტრის ერთ-ერთი უპირატესობა არის კარგად გააზრებული და დასრულებული განლაგება, ცალკეული შესასვლელით ვაჭრობისა და ოფისის ნაწილში, რაც ოფისის არეალში მინიმალური გადაადგილების საშუალებას იძლევა. ანალოგიურად დაგეგმილი იყო ორი დონის მიწისქვეშა პარკინგი 120 მანქანაზე, ორი პარალელური ქუჩისგან ცალკე შესასვლელით.
ბიზნეს ცენტრის საერთო ფართობია 24,000 კვადრატული მეტრი. მ, ხოლო საოფისე ნაწილი - 11,000 კვ.მ.
ბიზნეს ცენტრი აღჭურვილია თანამედროვე საინჟინრო კონტროლის სისტემებით "A" კორპუსის სტანდარტების შესაბამისად, ერთი საკონტროლო ცენტრით, რომელიც უზრუნველყოფს შენობის ყველაზე ეფექტურ მართვას. შენობის სეისმური წინააღმდეგობა 9 ქულას აღწევს, უახლესი სეისმური უსაფრთხოების სისტემების გამოყენების შედეგად, რეზინის-მეტალის ბალიშების გამოყენებით. კომპლექსის თანამედროვე აპარატურა აკმაყოფილებს ევროპულ უმაღლეს მოთხოვნებს "A" დონის შენობებისთვის.
რესურსები ინტერნეტში
კატეგორია: ერევანი კატეგორია: სომხეთი კატეგორია: ევროპის შენობები
ქორჯაბულაქი
ქორჯაბულაქი (Korcabulaq) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
სქოლიო
კატეგორია: ლაჩინის რაიონის სოფლები
ღუდა
ვახუშტი და იოანე ბატონიშვილები ამ სოფელს არ იცნობენ. მოიხსენიება XVII საუკუნის II ნახევრით დათარიღებულ დოკუმენტში, რომელიც წარმოადგენს ბააკა სახლთუხუცესისა და მამუკა მაღრაძის მამულის საქმეზე განჩინებას. მასში ნათქვამია, რომ განჩინებით მამული „ღუდისაკენ მამუკას დარჩა“.
როგორც პატარა, ასევე დიდ ღუდაში, შემორჩენილია ღვთისმშობლის ეკლესიები (გვიანფეოდალური ხანა).
იოზეფ ფერდინანდ ბავარიელი
იოზეფ ფერდინანდ ბავარიელი (Joseph Ferdinand von Bayern; დ. 28 ოქტომბერი, 1692, ვენა, ჰაბსბურგთა მონარქია — გ. 6 თებერვალი, 1699, ბრიუსელი, ესპანეთის ნიდერლანდები) — ვიტელსბახების დინასტიის წარმომადგენელი. ბავარიის კურფიურსტ მაქსიმილიან II ემანუელისა და ერცჰერცოგინია მარია ანტონია ავსტრიელის ვაჟი. ესპანეთისა და ბავარიის ტახტების მემკვიდრე, თუმცა ნაადრევი გარდაცვალების გამო ვერ შეძლო ვერცერთის დაკავება.
ბიოგრაფია
იოზეფ ფერდინანდი დაიბადა 1692 წლის 28 ოქტომბერს ჰოფბურგის სასახლეში, ვენაში. იგი იყო ბავარიის კურფიურსტ მაქსიმილიან II ემანუელისა და მისი პირველი ცოლის, ერცჰერცოგინია მარია ანტონია ავსტრიელის უფროსი ვაჟი. აღსანიშნავია, რომ დედამისი მასზე მშობიარობას გადაჰყვა, რის გამოც 1695 წელს მამამისი მეორედ დაქორწინდა პოლონეთის პრინცესა ტერეზა კუნეგუნდა სობიესკაზე. ამის გამო მას და მამამისს ავსტრიის სამეფო კარის დატოვება მოუწიათ.
ვენის შემდეგ ბავარიის სამეფო ოჯახი ბრიუსელში გადავიდა, ვინაიდან მაქსიმილიან ემანუელს ნიდერლანდების შტატჰალტერის წოდება ჰქონდა და ამ მიწების უკეთ სამართავად იქ გადასახლება გადაწყვიტა.
იმავდროულად, ესპანეთის იმპერიაში მემკვიდრის კრიზისი იყო, რამეთუ მენტალურად და ფიზიკურად დაავადებულ მეფე კარლოს II-ს შვილი არ უჩნდებოდა. ამგვარ პირობებში კარლოსის ცოლმა, დედოფალმა მარია ანა ნოიბურგელმა ქმარს შთააგონა, რომ თავის მემკვიდრედ იოზეფ ფერდინანდი გამოეცხადებინა, ვინაიდან იგი კარლოსის დის, ინფანტა მარგარიტა ტერეზა ესპანელის შვილიშვილი იყო (მარგარიტა ტერეზას ერთადერთი შვილი იყო იოზეფ ფერდინანდის დედა), რის გამოც გარკვეულწილად მას ეკუთვნოდა ტახტი. თავის დროზე ამის დიდი წინააღმდეგი იყო ესპანეთის დედა-დედოფალი მარიანა ავსტრიელი, რომელსაც უნდოდა, რომ ესპანეთი ისევ ჰაბსბურგებს დარჩენოდათ, თუმცა იგი 1696 წელს გარდაიცვალა და დედოფალ მარია ანას გავლენით კარლოსმა 1696 წლის 13 ივნისს იოზეფ ფერდინანდი თავის მემკვიდრედ გამოაცხადა.
თავის მხრივ მარია ანას მისი მემკვიდრედ დასახელება იმიტომ აწყობდა, რომ თავადაც ბავარიის სამეფო ოჯახის შთამომავალი და ვიტელსბახების დინასტიის წარმომადგენელი იყო, რის გამოც ცდილობდა, რომ ესპანეთში თავისი გვარი გაემეფებინა. ცხადია, კარლოსის ამ ნაბიჯს არაერთგვაროვანი რეაქციები მოჰყვა, განსაკუთრებით ფრანგების მხრიდან, ვინაიდან საფრანგეთის მეფე ლუი XIV კარლოსის მამიდაშვილი იყო და ასევე, ლუის ცოლად კარლოსის უფროსი და, მარია ტერეზა ჰყავდა (იოზეფ ფერდინანდის ბებია ფილიპე IV-ის უმცროსი ქალიშვილი იყო, მარია ტერეზა კი უფროსი), რაც სიტუაციას ართულებდა, ვინაიდან, კანონის თანახმად, უძეობის შემთხვევაში ქონება უფროს ქალიშვილს, ანუ მარია ტერეზას უნდა დარჩენოდა და ვინაიდან ამ დროს იგი უკვე მკვდარი იყო, ესპანეთის ტახტი მის ძეს უნდა რგებოდა.
მიუხედავად ფრანგების პროტესტისა, პრო-გერმანელმა რომის პაპმა ინოკენტი XII-მ იოზეფ ფერდინანდი ესპანეთის ტახტის მემკვიდრედ გამოაცხადა და დალოცა იგი, რის გამოც ლუი იძულებული გახდა დროებით გაჩერებულიყო, თუმცა სიმშვიდე დიდ ხანს არ გაგრძელებულა.
1699 წლის 6 თებერვალს 6 წლის იოზეფ ფერდინანდი ყვავილით დაიღუპა, რითაც ვიტელსბახებმა ესპანური მემკვიდრეობა დაკარგეს და თამაშს გამოეთიშნენ. მალევე, 1700 წლის ნოემბერში დაიღუპა მეფე კარლოსიც, რასაც მოჰყვა ომი ესპანური მემკვიდრეობისათვის ფრანგ ბურბონებსა და ავსტრიელ ჰაბსბურგებს შორის, რომელიც 1714 წელს დასრულდა ბურბონების გამარჯვებითა და ტახტზე ლუი XIV-ის შვილიშვილის, ფილიპე V-ის ასვლით.
მონტავერნერი
მონტავერნერი (Montaberner, Montaverner) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის ვალიე-დე-ალბაიდის კომარკის შემადგენლობაში. ფართობი — 7 კმ². მოსახლეობა — 1635 კაცი (2020 წ.).
დიუილიუნი
დიუილიუნი (Düylün) — სოფელი აზერბაიჯანში, ნახიჩევანის ავტონომიურ რესპუბლიკაში, ორდუბადის რაიონში. მოსახლეობის რაოდენობა —  	787  კაცი.
რესურსები ინტერნეტში
კატეგორია:ორდუბადის რაიონის სოფლები
ძამა (ნასოფლარი)
ძამა — ნასოფლარი დღევანდელი ხაშურის მუნიციპალიტეტის ტერიტორიაზე. მდებარეობს თრიალეთის ქედის ჩრდილოეთ კალთაზე.
ვახუშტი და იოანე ბატონიშვილები ამ სოფელს არ იცნობენ. 1886 წლის აღწერით, აქ სახლობს 10 კომლი (77 კაცი და 61 ქალი, სულ 138 კაცი). მოსახლეობა, აღწერის მონაცემებით, მთლიანად ქართულია და გადმოსულები არიან დასავლეთ საქართველოდან, კერძოდ, იმერეთიდან. აქ სახლობდნენ გვარები: ლომიძე და ცხოვრებაშვილი.
ამის მოსახლეობა XX საუკუნის 50-იან წლებში გადმოასახლეს ხაშურში და სოფელი მოიშალა.
ძამაში მდებარეობს ხრესილის წმინდა გიორგის ეკლესია, რომელიც გვიანფეოდალური ხანის ძეგლია.
ლიტერატურა
კატეგორია:ხაშურის მუნიციპალიტეტის ნასოფლარები
თელოვანის წმინდა ნინოს ეკლესია
თელოვანის წმინდა ნინოს ეკლესია — არქიტექტურული ძეგლი მცხეთის მუნიციპალიტეტის სოფელ თელოვანის ჩრდილო-აღმოსავლეთით, სასაფლაოზე. თარიღდება გვიანდელი ფეოდალური ხანით.
ეკლესია დარბაზულია, ნაგებია აგურითა და ქვიშაქვით. დაზიანებულია: ჩამონგრეულია სახურავი და სამხრეთ კედლის დიდი ნაწილი. შესასვლელი სამხრეთიდანაა. აღმოსავლეთის ნახევარწრიულ აფსიდში ერთი სარკმელია, რომლის ორივე მხარეს თითო თაღოვანი ნიშია. ერთი ასეთი ნიში ჩრდილოეთ კედელშიცაა, დარბაზის სამხრეთ, ჩრდილოეთ და დასავლეთ კედლებში თითო სარკმელია, გრძივ კედლებზე პილასტრებია. ეკლესიას აგურის ოთხსაფეხურიანი ლავგარდანი აქვს.
ლიტერატურა
კატეგორია:მცხეთის მუნიციპალიტეტის ტაძრები